**NAZIV: *Zavod za javno zdravstvo Varaždinske županije***

**POŠTANSKI BROJ I MJESTO: *42000, Varaždin***

**ADRESA SJEDIŠTA: *Ivana Meštrovića 1/11***

**ŠIFRA ŽUPANIJE: 05**

**BROJ RKP-a: *32344***

**MATIČNI BROJ: *00740985***

**OIB: *20184981156***

**RAZINA: *31***

**RAZDJEL: 000**

**ŠIFRA DJELATNOSTI: *8622***

***BILJEŠKE UZ FINANCIJSKE IZVJEŠTAJE***

***ZA RAZDOBLJE 01 – 12/2023.***

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Siječanj, 2024.**

**1. ZAKONSKI OKVIR**

Bilješke uz financijske izvještaja sastavljaju se sukladno čl. 139 . Zakona o proračunu (NN 144/2021) i čl. 13. Pravilnika o financijskom izvještavanju u proračunskom računovodstvu (NN 37/22), te predstavljaju dopunu propisanih financijskih izvještaja u svrhu boljeg razumijevanja određenih pozicija financijskih izvještaja. Mogu biti opisne, brojčane ili kombinirane, a podaci se mogu dodatno prikazati grafički i tablično.

**2. OSNOVNI PODACI O USTANOVI**

Zavod za javno zdravstvo Varaždinske županije (u nastavku Zavod) je zdravstvena ustanova koja obavlja javno zdravstvenu djelatnost sukladno Statutu ustanove, BROJ: 02/1-111/7-2019.

Zavod je osnovan Odlukom Poglavarstva Županije Varaždinske 16. ožujka 1994. godine.

Javnozdravstvena djelatnost obuhvaća mjere epidemiologije zaraznih i kroničnih nezaraznih bolesti, javnog zdravstva, promicanja zdravlja, zdravstvene ekologije, mikrobiologije, školske i adolescentne medicine, mentalnog zdravlja, prevencije ovisnosti, te dezinfekcije, dezinsekcije i deratizacije.

Za potrebe redovne djelatnosti u Zavodu se obavljaju i pravni, kadrovski, opći, komercijalni, financijski i računovodstveni poslovi sukladno internim aktima i zakonskim propisima.

Sukladno Pravilniku o unutarnjoj organizaciji i sistematizaciji radnih mjesta Zavoda za javno zdravstvo Varaždinske županije, Broj: 02/1-11/13-1-2019. redovna djelatnost se obavlja kroz sljedeće organizacijske jedinice: Epidemiološka djelatnost, Djelatnost za zdravstvenu ekologiju, Djelatnost za promicanje zdravlja i javnozdravstvenu medicinu, Djelatnost za kliničku mikrobiologiju, Djelatnost za preventivnu školsku medicinu, Djelatnost za provođenje dezinfekcije, dezinsekcije i deratizacije i Djelatnost za zajedničke poslove.

Navedenim aktom o unutarnjem ustroju i sistematizaciji radnih mjesta uređuje se unutarnji ustroj djelatnosti, organizacija rada i poslovi koji se obavljaju u okviru djelatnosti upisane u sudski registar.

Prema Statutu tijela Zavoda su: Upravno vijeće, ravnatelj, Stručno vijeće, Stručni kolegij, Etičko povjerenstvo, Povjerenstvo za lijekove i Povjerenstvo za kvalitetu zdravstvene ustanove.

Zavod zastupa i predstavlja ravnatelj kojeg imenuje Upravno vijeće temeljem natječaja.

Izmjenama i dopunama Uredbe o računovodstvu i računskom planu proračuna (NN 119/2001) Zavod ulazi u sustav proračuna 01. siječnja 2002. godine, dok se do tog datuma nalazio u sustavu neprofitnih organizacija. U sustavu PDV-a nalazi se od 01. siječnja 1998. godine.

Kao zdravstvena ustanova i kao proračunski korisnik JLP®S, Zavod posluje i djeluje sukladno zakonskim propisima važećim za navedene kategorije (npr. Zakon o zdravstvenoj zaštiti, Zakon o obveznom zdravstvenom osiguranju, Zakon o proračunu, Zakon o fiskalnoj odgovornosti, Zakon o porezu na dodanu vrijednost, Pravilnik o proračunskom računovodstvu i računskom planu, itd).

Iako se Zavod nalazi u sustavu proračuna, način financiranja Zavoda bitno se razlikuje od ostalih proračunskih korisnika koji većinu svojih prihoda ostvaruju neposredno iz proračuna, budući da Zavod većinu prihoda za obavljene usluge realizira temeljem ugovornih odnosa s Hrvatskim zavodom za zdravstveno osiguranje, te ostalim korisnicima na osnovu pružanja usluga koje se obavljaju u svrhu zdravstvene zaštite ali su izvan sustava zdravstvenog osiguranja.

**3. BILJEŠKE uz obrazac PR-RAS**

1.TEKUĆE POMOĆI OD IZVANPRORAČUNSKIH KORISNIKA (rn 634): povećanje ovih prihoda posljedica je povećanih prihoda od strane Hrvatskog zavoda za zapošljavanje na ime sufinanciranja pripravnika, sukladno broju pripravnika koji su u 2023. godini obavljali pripravnički staž u Zavodu, te ostvarenih prihoda od strane HZZO-a temeljem Odluke Upravnog vijeća HZZO-a o utvrđivanju i isplati privremenog dodatka na plaću ugovornim subjektima, KLASA: 025-04/23-01/157, URBROJ: 338-01-01-23-01, i sukladno Odluci Vlade Republike Hrvatske o isplati privremenog dodatka na plaću državnim službenicima i namještenicima, te službenicima i namještenicima u javnim službama, KLASA: 022/-03/23-04/249, Urbroj: 50301-21/21-23-3.

2. TEKUĆE POMOĆI PRORAČUNSKIM KORISNICIMA IZ PRORAČUNA KOJI IM NIJE NADLEŽAN (rn 6361): radi se o prihodima doznačenim od strane Ministarstva zdravstva u 2022. godini, sukladno Odluci o isplati razlike iznosa uvećanja plaće za prekovremeni rad radnicima u djelatnosti zdravstva i zdravstvenog osiguranja (NN 101/21 i 147/21), a u 2023. godini radi se o prihodima na ime provedbe dvaju projekata i to: „Jačanje kapaciteta za prevenciju i rehabilitaciju ovisnosti o alkoholu, kockanju i novim tehnologijama u Varaždinskoj županiji“, te CARDIAB PROTECT (Prevencija kroničnih nezaraznih bolesti usvajanjem zdravog životnog stila) koji se manjim dijelom sufinancira iz ovog izvora, a većim dijelom iz Europskog socijalnog fonda: rn 6381 – TEKUĆE POMOĆI TEMELJEM PRIJENOSA EU SREDSTAVA.

3. PRIHODI PO POSEBNIM PROPISIMA (rn 652): ovi prihodi odnose se u najvećoj mjeri (98,38%) na sudjelovanje u troškovima specijalističko-konzilijarne zdravstvene zaštite od strane korisnika sukladno Zakonu o obveznom zdravstvenom osiguranju (participacija), a visina ovih prihoda ovisi o zahtjevima iz primarne zdravstvene zaštite, te o obvezi sudjelovanja u troškovima od strane korisnika prema navedenom Zakonu.

4. PRIHODI OD PRUŽENIH USLUGA (rn 6615): radi se o vlastitim prihodima Zavoda koji su povećani zbog povećanja uplata od strane Opće bolnice Varaždin, s obzirom na ukupne nepodmirene dospjele obveze ove ustanove prema Zavodu; navedeno povećanje naplate ujedno je i razlog smanjenja ukupnih nenaplaćenih obračunatih prihoda za 57,70% (rn 96, 97).

5. TEKUĆE i KAPITALNE DONACIJE (rn 6631 i rn 6632); ovi prihodi donirani su u 2022. godini od strane trgovačkih društava u svrhu pokrića troškova kotizacija i smještaja za sudjelovanje na stručnim skupovima u iznosu 2.367,64 €, te u vidu laboratorijskog potrošnog materijala u iznosu 1.277,46 €; u 2023. godini donirana su Zavodu dva laboratorijska uređaja ukupne vrijednosti 2.660,00 € koji su prethodno bili u najmu i evidentirali su se kao tuđa imovina na korištenju u okviru analitičke evidencije nefinancijske imovine.

6. PRIHODI OD HZZO-a NA TEMELJU UGOVORNIH OBVEZA (rn 673): navedeni prihodi smanjeni su u odnosu na prethodno razdoblje zbog smanjenja broja usluga testiranja na COVID – 19, s obzirom na intenzitet kretanja pandemije.

7. OSTALI PRIHODI (rn 683); ovi prihodi posljedica su utvrđivanja konačnog pretporeza za 2023. godinu (konačna „pro rata“) sukladno čl. 85. st.7. Zakona o PDV-u, budući da se tijekom godine primjenjivao privremeni postotak za odbitak pretporeza utvrđen prema vrijednosti isporuka u 2022. godini (čl. 62. Zakona o PDV-u). Konačno pravo odbitka pretporeza za 2023. godinu utvrđeno je prema postotku izračunanom temeljem vrijednosti isporuka u 2023. godini. Za iznos pozitivne razlike u obračunu povećano je pravo na odbitak pretporeza, a taj se iznos u knjigovodstvenoj evidenciji iskazuje kao prihod na računu 68311.

8. RASHODI ZA ZAPOSLENE (rn 311, 312, 313; ): ovi rashodi (plaće, ostali rashodi za zaposlene i doprinosi na plaće) povećani su u odnosu na 2022. godinu zbog većeg opsega materijalnih prava zaposlenih prema obvezujućim kolektivnim ugovorima i ostalim zakonskim propisima.

9. NAKNADE TROŠKOVA ZAPOSLENIMA (rn 321): razlozi povećanja ovih rashoda koji se prvenstveno odnose na službena putovanja i stručno usavršavanje su okolnosti vezane za pandemiju, s obzirom da su mnoge poslovne aktivnosti sukladno važećim epidemiološkim mjerama u prethodnom razdoblju bile prolongirane, a mnoge digitalizirane putem webinara ili online skupova.

10. RASHODI ZA MATERIJAL I ENERGIJU (rn 322): najznačajnije smanjenje u okviru ovih rashoda odnosi se na medicinski potrošni materijal također vezano za testiranje na COVID – 19, a glavni razlog je smanjenje broja usluga testiranja, kao što je prethodno navedeno u pogledu smanjenja prihoda.

11. RASHODI ZA USLUGE (rn 323): značajnija povećanja usluga u odnosu na 2022. godinu odnose se na usluge promidžbe i informiranja, te na zakupnine i najamnine. Povećanje usluga promidžbe i informiranja posljedica je povećanog broja oglašavanja natječaja za zapošljavanje, naročito u cilju popunjavanja timova sukladno Mreži javnozdravstvene službe, te informiranja šire javnosti o javno-zdravstvenim akcijama koje provodi Zavod u cilju podizanja svijesti pučanstva o zdravom načinu života i brizi za vlastito zdravlje. Rashodi na ime zakupnina i najamnina odnose se prvenstveno na najam prostora u svrhu provedbe dvaju ugovorenih projekata.

12. OSTALI NESPOMENUTI RASHODI POSLOVANJA (rn 329); povećanje ovih rashodi odnosi se u najvećoj mjeri na potrebe zdravstvene ekologije i kliničke mikrobiologije u svrhu akreditacije laboratorijskih metoda (članarine i norme), te na provedbu dvaju spomenutih projekata prema planiranim projektnim aktivnostima (ostali nespomenuti rashodi poslovanja).

13. OSTALI FINANCIJSKI RASHODI (rn 343): smanjenje ovih rashoda odnosi se prvenstveno na rashode za zatezne kamate za doprinose na ime isplate razlike plaće temeljem izvansudske nagodbe u 2022. godini; radi se o isplati razlike plaće sukladno Odluci o isplati razlike iznosa uvećanja plaće za prekovremeni rad radnicima u djelatnosti zdravstva i zdravstvenog osiguranja.

14. RASHODI ZA NABAVU NEFINANCIJSKE IMOVINE (rn 422, i 451); nabava nefinancijske imovine provodi se sukladno planskim dokumentima Zavoda. Glavninu rashoda za opremu čine rashodi za laboratorijske uređaje nabavljene temeljem Plana nabave za 2022. godinu, no zbog zakonskih rokova prema Zakonu o javnoj nabavi isporuka je realizirana u 2023. godini. Troškovi na ime ulaganja u građevinske objekte odnose se na izradu projektne dokumentacije za investicijski projekt „Izgradnja i opremanje nove poslovne zgrade“ Zavoda.

15. VIŠAK PRIHODA I PRIMITAKA RASPOLOŽIV U SLJEDEĆEM RAZDOBLJU (X006); ukupni višak prihoda na dan 31. prosinca 2023. godine iznosi 5.802.913,53 € i sastoji se od viška prihoda za 2023. godini u iznosu 1.206.051,17 € što čini 20,78% ukupnog viška i od prenesenog viška iz prethodnih godina u iznosu 4.596.862,36 € što čini preostalih 79,22% ukupnog viška.

**4. BILJEŠKE uz obrazac OBVEZE**

Razlozi prekoračenja rokova u svezi naplate dospjelih obveza u iznosu 15.026,49 € (V007) su tehničke naravi, odnosno usklađenja prometa po ulaznim računima koja se s dobavljačima obavljaju krajem godine i zbog kojih se prvenstveno uslijed vremenskih ograničenja dospjele obveze nisu podmirile do 31. prosinca 2023. godine. Sve obveze koje su do tog datuma dospjele a nisu realizirane, podmiruju se u potpunosti nakon provedenih usklađenja.

**5. BILJEŠKE uz obrazac P-VRIO**

1. Smanjenje vrijednosti dugotrajne proizvedene imovine (P003); radi se o rashodovanoj neupotrebljivoj nefinancijskoj imovine knjižne vrijednosti u iznosu 229,30 € koja je ujedno isknjižena iz knjigovodstvene evidencije i zbrinuta kao otpad od strane ovlaštene institucije za zbrinjavanje takve kategorije otpada;

2. Povećanje obujma neproizvedene dugotrajne imovine (P017) u iznosu 97.742,22 €; navedeno povećanje odnosi se na prijenos vlasništva nad zemljištem koje je iz vlasništva Opće bolnice Varaždin prenijeto u vlasništvo Zavoda temeljem Odluke o raspolaganju i stjecanju nekretnina, Broj: 02/1-111/11-1-2022. donesene od strane Upravnog vijeća Zavoda, te Zaključka Županijske skupštine Varaždinske županije, KLASA: 500-01/22-01/9, URBROJ: 2186-01/1-22-16.

3. Povećanje obujma proizvedene kratkotrajne imovine (P022) u vidu dobivenog potrošnog materijala od Ministarstva unutarnjih poslova kao što su: brzi antigenski testovi, zaštitne maske, jednokratna zaštitna odijela i sl, a iznos povećanja je 27.927,85 €.

4. Smanjenje obujma na ime potraživanja za prihode poslovanja (P029) u iznosu 603,52 €; radi se o otpisanim potraživanjima za vlastite prihode zbog nemogućnosti naplate, odnosno prestanka rada poslovnih subjekata na koje se odnose navedena potraživanja (dotične tvrtke brisane su iz sudskog registra).

**6. BILJEŠKE uz obrazac RAS – funkcijski**

Funkcija Zavoda kao zdravstvene ustanove obrazložena je u uvodnom dijelu. Rashodi koji se prikazuju u ukupnom iznosu (074) u ovom izvještaju obrazloženi su analitički u obrascu PR-RAS.

**7. BILJEŠKE uz obrazac BILANCA**

1. Pasiva bilance stanja na dan 01. siječnja 2023. umanjena je za 0,04 €, a navedeni iznos posljedica je preračunavanja i zaokruživanja kuna u eure primjenom fiksnog tečaja konverzije. Stanje aktive i pasive na dan 01. siječnja 2023. godine nakon preračunavanja kuna u eure:

**AKTIVA PASIVA Saldo**

**-----------------------------------------------------------------------------------------------------------------------**

Razred 0 NEFINANCIJSKA IMOVINA 1.806.221,17 1.806.221,17

Razred 1 FINANCIJSKA IMOVINA 8.080.859,88 8.080.859,88

Razred 2 OBVEZE 515.149,77 - 515.149,77

Razred 9 VLASTITI IZVORI 9.371.931,32 -9.371.931,32

-----------------------------------------------------------------------------------------------------------------------

**UKUPNO: 9.887.081,05 9.887.081,09 -0,04 €.**

Za razliku od 0,04 € umanjeni su vlastiti izvori (račun 91121), pa je time usklađena bilanca stanja između aktive i pasive na dan 01. siječnja 2023. godine.

1. U pogledu nefinancijske neproizvedene imovine (01) postoji značajnije povećanje u odnosu na 2022. godinu zbog stjecanja vlasništva nad zemljištem, prema obrazloženju u bilješkama uz obrazac P-VRIO.

2. Povećanja na ime medicinske i laboratorijske opreme (0224) i građevinskih objekata u pripremi (rn 051) obrazložena su u bilješkama uz obrazac PR-RAS (rashodi za nabavu nefinancijske imovine: rn 422 i 451).

3. Povećanje novčanih sredstava (novac u banci i blagajni – rn 11) posljedica je pozitivnog financijskog rezultata za 2023. godinu.

4. Smanjenje na ostalim potraživanjima (rn 129) rezultat je naplate i promjena u evidenciji navedenih potraživanja za specijalističko usavršavanje liječnika specijalizanata koji su prekinuli radni odnos u Zavodu; potraživanja za navedene rashode temeljem pravomoćne sudske presude vode se u izvanbilančnoj evidenciji.

5. Promjene u potraživanjima za izvršene usluge (rn 165, 166 i 167) nastale su realizacijom prihoda, prema obrazloženjima u bilješkama uz obrazac PR-RAS (rn 652, 6615 i 673).

6. Povećanje obveza za zaposlene (rn 231) odnosi se prvenstveno na obveze za plaću mjeseca prosinca 2023. godine, a materijalna prava zaposlenih povećana su u 2023. godini u odnosu na 2022. godinu.

7. Povećanje obveza za materijalne rashode (rn 232) posljedica je intenzivnije nabave medicinskog i laboratorijskog materijala za potrebe redovnog poslovanja u mjesecu studenom i prosincu 2023. godine s obzirom na frekvenciju traženih usluga, a radi se o nedospjelim obvezama na dan 31. prosinca 2023. godine temeljem ulaznih računa.

8. Naplaćeni prihodi budućih razdoblja također su povećani, a ta se sredstva odnose na uplatu od strane Zavoda za zapošljavanje krajem 2023. godine u svrhu sufinanciranja troškova plaća pripravnika za pripravnički staž koji će se realizirati u 2024. godini.

9. Ukupan višak prihoda koji se prenosi iz 2023. godine u sljedeće razdoblje u iznosu 5.802.913,53 € (rn 922) sastoji se od viška prihoda poslovanja u iznosu 6.245.056,95 €, te manjka prihoda od nefinancijske imovine u iznosu 442.143,42 €. Raspodjela ukupnog viška utvrdit će se Odlukom o raspodjeli financijskog rezultata za 2023. godinu koju donosi Upravno vijeće.

10. IZVANBILANČNI ZAPISI (rn 991 i 996) u iznosu 328.340,87 € sadrže:

- sporna potraživanja za nenaplaćene prihode: 5.544,29 €; rješavanje naplate ovih potraživanja je

u postupku, a najveći dio odnosi se na poslovne subjekte za koje su pokrenuti ovršni ili postup-

ci predstečajnih nagodbi;

- izdane instrumente osiguranja na ime određenih poslovnih obveza: 18.347,60 €; navedeni iznos

odnosi se na četiri zadužnice (specifikacija u privitku: Ina, Zagrebačka banka i Hrvatska pošta);

- tuđu imovina na korištenju: oprema u iznosu 136.419,13 € koja se vodi u analitičkoj evidenciji

nefinancijske imovine;

- potencijalne obveze po osnovi sudskih postupaka u tijeku u iznosu 159.152,69 € (specifikacija

u privitku);

- potraživanja za obveznice u na ime deviznih sredstava uplaćenih u proračun temeljem prodaje

stanova na kojima postoji stanarsko pravo: 8.877,16 €; radi se o potraživanjima prema državi

koja je temeljem prodanih stanova sukladno Zakonu o prodaji stanova za devizna sredstva up-

laćena u proračun bila obvezna izdati obveznice, no kako to još nije učinjeno, Zavod ima u iz-

vanbilančnoj evidenciji i navedena potraživanja).

11. Tabele u privitku sastavni su dio bilježaka uz obrazac BILANCA:

- tablica 1: Popis ugovornih odnosa koji uz ispunjenje određenih uvjeta, mogu postati obveza ili

imovina;

- tablica 2: Popis sudskih sporova u tijeku.

Bilješke uz financijske izvještaje izrađuje: ZDRAVKA PETRINEC, voditeljica računovodstva.

Broj: 02/1-113/2024.

Datum: 29. siječnja 2024.

Osoba za kontakt: ZDRAVKA PETRINEC

Telefon: 042 653 157

Fax: 042 653 172

e-mail: [javno-zdravstvo@vz.htnet.hr](mailto:javno-zdravstvo@vz.htnet.hr)

Odgovorna osoba: MARIN BOSILJ, ravnatelj

**RAVNATELJ:**

**Marin Bosilj, dipl. sanitarni ing.**

**ZAVOD ZA JAVNO ZDRAVSTVO**

**VARAŽDINSKE ŽUPANIJE**

**Broj: 02/1-113/2-2024.**

**BILJEŠKE UZ BILANCU**

**Stanje na dan 31. 12. 2023.**

**Tablica 2: *Popis sudskih sporova u tijeku***

|  |  |  |  |  |  |  |  |
| --- | --- | --- | --- | --- | --- | --- | --- |
| **Tuženik** | **Tužitelj** | **Sažeti opis prirode spora** | **Iznos glavnice** | **Procjena financijskog učinka** | **Procijenjeno vrijeme odljeva ili**  **priljeva sredstava** | **Početak sudskog**  **spora** | **Napomena** |
| Fizička osoba | Zavod\* | Tužba za povrat troškova po osnovi ugovora o specijalizaciji | 118.937,55 € | 158.328,46 € | Do presude Vrhovnog suda | 04. srpnja 2018. |  |
| Zavod\* | Fizička osoba | Privatni progon tužiteljice – prekršaj zbog nezakonitog otkaza ugovora o radu na radno mjesto voditelja djelatnosti | Nepoznato do  okončanja sudskog  spora | - | Po završetku  sudskog spora | 12. travnja 2019. |  |
| Zavod\* | Fizička osoba | Radni spor za poništenje otkaza ugovora o radu na radno mjesto dipl. ing. prehrambene tehnologije | Nepoznato do okončanja sudskog  spora | - | Po završetku  sudskog spora | 15. travnja 2020. |  |
| Fizička osoba | Zavod\* | Tužba za povrat sredstava stečenih bez osnove | 699,58 € | 824,23 € | Po završetku  sudskog spora | 11. veljače 2021. |  |
| Zavod\* | Fizička osoba | Ovrha za vraćanje na radno mjesto voditeljice djelatnosti – uložena žalba | Nepoznato do okončanja sudskog spora | - | Po završetku  sudskog spora | 11. listopada 2021. |  |
| Zavod\* | Fizička osoba | Tužba – prekid rada od strane tužiteljice na radnom mjestu dipl. ing. prehrambene tehnologije | Nepoznato do okončanja sudskog  spora | - | Po završetku  sudskog spora | 03. studenog 2021. |  |
| Zavod\* | Fizička osoba | Radni spor za poništenje izvanrednog otkaza ugovora o radu na radno mjesto dipl. ing. prehrambene tehnologije | Nepoznato do okončanja sudskog spora | - | Po završetku sudskog spora | 14. prosinca 2021. |  |
| Zavod\* | Fizička osoba | Zahtjev Zavoda Vrhovnom sudu za dopuštenje revizije radnog spora za poništenje otkaza ugovora o radu na radno mjesto voditelja djelatnosti | Nepoznato do okončanja sudskog spora | - | Po završetku sudskog spora | 15. prosinca 2021. |  |
| Zavod\* | Fizička osoba | Tužba – prekid rada od strane tužiteljice na radnom mjestu voditelja djelatnosti | Nepoznato do okončanja sudskog spora | - | Po završetku  sudskog spora | 23. prosinca 2021. |  |

\* Zavod za javno zdravstvo Varaždinske županije

**RAVNATELJ:**

**Marin Bosilj, dipl. sanitarni ing.**

**ZAVOD ZA JAVNO ZDRAVSTVO**

**VARAŽDINSKE ŽUPANIJE**

**Broj: 02/1-113/1-2024.**

**BILJEŠKE UZ BILANCU**

**Stanje na dan: 31. 12. 2023.**

**Tablica 1: *Popis ugovornih odnosa i slično koji uz ispunjenje određenih uvjeta mogu postati obveza ili imovina (dana kreditna pisma, hipoteke i***

***slično)***

|  |  |  |  |  |  |  |  |
| --- | --- | --- | --- | --- | --- | --- | --- |
| **Datum izdavanja /primanja**  **jamstva** | **Instrument**  **osiguranja** | **Iznos danog/**  **primljenog jamstva (€)** | **Primatelj/**  **davatelj**  **jamstva** | **Namjena** | **Dokument** | **Rok važenja** | **Napomena** |
| 02. travnja 2014. | Bjanko zadužnica | 1.327,23 | Hrvatska pošta | Poštanske usluge | Ugovor br. 03/293-2014. | 12 mjeseci | Mogućnost raskida  ugovora po isteku  svakih 12 mjeseci |
| 02. travnja 2014. | Bjanko zadužnica | 1.327,23 | Hrvatska pošta | Poštanske usluge | Ugovor br. 03/293-2014. | 12 mjeseci | Mogućost raskida  ugovora po isteku  svakih 12 mjeseci |
| 14. svibnja 2013. | Bjanko zadužnica | 6.636,14 | INA-industrija nafte | Korištenje INA  kartica | Ugovor br.  4953/98 | Do raskida ugovora |  |
| 28. travnja 2020. | Zadužnica | 9.057,00 | Zagrebačka banka d.d. Zagreb | Osiguranje naplate  obveza | Ugovor br.  02/1-801/2020. | 31. prosinca 2024. |  |
|  |  |  |  |  |  |  |  |

**RAVNATELJ:**

**Marin Bosilj, dipl. sanitarni ing.**